Nyeste Skilderie af Kiøbenhavn, 1822-08-17
Nuomstunder gives der næsten ingen Bogsamlere her, og paa Auctioner blive de kostbareste og sjeldneste Værker solgte for en Ubetydelighed.) Om Napoleons Ophold paa St. Helena. (Fortsættelse; see forr. No. D. 9de Dec. var Longwood saavidt istand, at det kunde optage den høie Gjæst og en Deel af hans Følge. Egnen havde intet Opmuntrende; Luften var fugtig og usund; Rummet af nogle Mile i Omkreds, hvori man kunde bevæge sig frit, saavelsom Adgangen for velkomne Fremmede, blev siden meget indskrænket. J Napoleons lille Sovekammer hang over Caminen Maria Louises Portrait, og fire, fem Afbildninger af den lille Napoleon, hvoraf den ene var broderet af Moderen. Noget længer hen til Høire hang ligeledes et Migniatur portrait af Keiserinde Josephine; paa venstre Side Friedrich den Stores i Potsdam fundne Uhr, med en Vækker; lige over for Consularuhret, beregnet med Bogstavet B., i et Baand af Marie Louises Haar. J en Krog stod den Jernfeldtseng med grønne Silkegardiner, som havde tjent sin Eier til Feldtseng paa Marengo's og Austerligs Valpladser. Ved Foden af en gammeldags Sopha stod et lidet Bord, hvorpaa der laae Bøger, og endeel allerede læste paa Gulvet. Ligefor Sophaen hang atter et Portrait af Marie Louise, med Barnet paa Armeen. Af all den fordum saa mægtige franske Keisers tidligere Pragt var her intet andet Spor tilbage, end et prægtigt Vaskerbord med en Sølvkumme og et Vandbækken af samme Metal. Den Levemaade, Napoleon førte her, var saa simpel, som hans Stilling medførte det. Da han sov uregelmæssigen, saa rettede sig og den Time, han stod op, derefter, ofte reiste han sig Kl. 3 eller 4, i hvilket Tilfælde han da sysselsatte sig med Læsning og Skrivning fra Kl. 6 til 7, til hvilken Tid han, naar det var godt Veir, og førend Gouverneuren Lowe endnu ved hans Jndskrænkninger havde gjort ham kjed af at gaae ud, red en Tour, eller ogsaa lagde han sig gjerne nogle Timer, til at hvile. Naar han skulde sove, var fuldkommen Dunkelhed nødvendig, og enhver Aabning, hvorigjennem en Lysstraale kunde trænge, maatte derfor omhyggeligen lukkes. Dog havde Omeara vel engang imellem seet ham om Dagen slumre nogle Minuter paa Sophaen. Naar han var upasselig, maatte hans Kammertjener, forelæse ham noget, indtil han faldt i Søvn. Sædvanligen stod han op Kl. 7, og skrev eller dicterede indtil han tog Frokost, som han spiste allene mellem Kl. 9 og 10, eller med sit Selskab henimod Kl. II. Derpaa dicterede han igjen i nogle Timer, og Kl. 2 eller 3 modtog han de Besøgende, som, efter i Forveien at have ladet sig melde, indfandt sig, thi anmeldt tilstededes Jngen til anden end den bestemte Tid Adgang; i den Anledning havde han siden de heftigste Optrin med Gouverneuren, som han erklærede og lod erklære, at han vilde kaste Enhver uden Forskjel, der maatte forsøge, at paatrænge sig ham imod hans Villie, paa Døren, og dersom Gouverneuren vilde have en Leilighed til, for udøvet Voldsomhed, at skille ham ved Livet, saa vidste han nu, hvorledes han havde at forholde sig. Jmellem Kl. 4 og 5 red eller kjørte han en Spadseretour, i Selskab med Flere; derpaa dicterede eller læste han igjen indtil Spisetiden, Kl. 8. Maaltidet varede kun tyve Minuter, i det Høieste en halv Time.